РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

16. децембар 2016. године

Б е о г р а д

ПРЕДСЕДНИКУ

НАРОДНЕ СКУПШТИНЕ

 Одбор за правосуђе, државну управу и локалну самоуправу, на 10. седници одржаној 16. децембра 2016. године, размотрио је Захтев Виолете Вукмировић за разрешење функције јавног тужиоца у Основном јавном тужилаштву у Трстенику, на лични захтев и Одлуку Државног већа тужилаца којом је утврђено да су се испунили услови да Виолети Вукмировић, јавном тужиоцу у Основном јавном тужилаштву у Трстенику, на основу члана 88. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12, 121/12, 101/13, 108/13, 111/14 и 117/14), престане функција јавног тужиоца на лични захтев и утврдио је Предлог одлуке о престанку функције јавног тужиоца у Основном јавном тужилаштву у Трстенику.

 Одбор је одлучио да Предлог одлуке достави Народној скупштини, са предлогом да се разматра по хитном поступку, у складу са чланом 167. Пословника Народне скупштине.

 За представника Одбора на седници Народне скупштине одређен је Петар Петровић, председник Одбора.

 ПРЕДСЕДНИК ОДБОРА

 Петар Петровић

 П Р Е Д Л О Г

 На основу члана 97. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 108/13, 111/14 и 117/14) и члана 8. став 1. Закона о Народној скупштини („Службени гласник РС“, број 9/10),

 Народна скупштина Републике Србије, на \_\_\_\_ седници \_\_\_\_\_\_\_\_\_\_\_\_\_\_\_ одржаној \_\_\_\_\_\_\_\_\_\_\_\_\_ 2016. године, донела је

О Д Л У К У

о престанку функције јавног тужиоца у Основном јавном тужилаштву у Трстенику

I

 Виолети Вукмировић, јавном тужиоцу у Основном јавном тужилаштву у Трстенику, престаје функција дана 29. децембра 2016. године, на лични захтев.

II

 Ову одлуку објавити у „Службеном гласнику Републике Србије“.

РС број \_\_\_\_\_\_\_\_

У Београду, \_\_\_\_\_\_\_ 2016. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 Маја Гојковић

**О б р а з л о ж е њ е**

Чланом 87. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 108/13, 111/14 и 117/14), утврђено је да функција јавног тужиоца престаје на лични захтев, кад наврши радни век, кад трајно изгуби способност или кад буде разрешен. Чланом 88. став 1. утврђено је да јавни тужилац подноси писмени захтев за престанак функције Народној скупштини, о чему обавештава Државно веће тужилаца.

Виолета Вукмировић, јавни тужилац у Основном јавном тужилаштву у Трстенику, дана 25. новембра 2016. године поднела је Народној скупштини писани Захтев за разрешење 03 Број: 118-3007/16, у коме захтева да је Народна скупштина разреши функције јавног тужиоца у Основном јавном тужилаштву у Трстенику, на лични захтев, 29. децембара 2016. године.

 Државно веће тужилаца је, у складу са чаном 91. Закона о јавном тужилаштву, Одлуком А број 842/16, од 13. децембра 2016. године, коју је доставило Народној скупштини (примљена под бројем 118-3007/16-1, 15. децембра 2016. године), утврдило да су се испунили услови да Виолети Вукмировић, јавном тужиоцу у Основном јавном тужилаштву у Трстенику, престане функција на лични захтев, 29. децембра 2016. године.

Чланом 97. Закона о јавном тужилаштву утврђено је да одлуку о престанку функције јавног тужиоца доноси Народна скупштина.

Одбор за правосуђе, државну управу и локалну самоуправу је, на 10. седници одржаној 16. децембра 2016. године, утврдио Предлог одлуке о престанку функције јавног тужиоца у Основном јавном тужилаштву у Трстенику.

**Разлози да се одлука донесе по хитном поступку**

С обзиром на то да ће јавнотужилачка функција Виолети Вукмировић, јавном тужиоцу у Основном јавном тужилаштву у Трстенику, престати на лични захтев, 29. децембра 2016. године, потребно је доношењем предложене одлуке по хитном поступку, у складу са чланом 167. Пословника Народне скупштине, омогућити Државном већу тужилаца да што пре спроведе поступак за избор кандидата за јавног тужиоца за Основно јавно тужилаштво у Трстенику, како би се обезбедило несметано функционисање тог јавног тужилаштва.